b'\n_START_ARTICLE_\nMokovec\n_START_SECTION_\nOpis\n_START_PARAGRAPH_\nMokovec zrase od 12 do 15 metrov v vi\xc5\xa1ino in je pogosto nepravilne rasti. Deblo drevesa je pokon\xc4\x8dno in valjasto, lubje pa je pri mladih drevesih sivo z belimi lisami, kasneje pa postane rjavo rde\xc4\x8de. Kro\xc5\xa1nja je visoka, piramidasta in zelo gosta._NEWLINE_Listi so elipsaste oblike, v dol\xc5\xbeino pa dose\xc5\xbeejo do 14 centimetrov. Listni rob je dvojno narezan, po zgornji strani pa je listje svetle\xc4\x8de zelene barve. Spodnja stran listov je pora\xc5\xa1\xc4\x8dena z gostimi, kratkimi dla\xc4\x8dicami._NEWLINE_Cvetovi mokovca so dvospolni, zdru\xc5\xbeeni pa so v bela, grozdasta socvetja, ki so prekrita s puhom. Drevo je \xc5\xbeu\xc5\xbekocvetka, kar pomeni, da je v cvetovih cvetni prah in pelod. Plodovi, ki nastanejo iz oplojenih cvetov so majhne rde\xc4\x8de ali oran\xc5\xbene jagode, ki so u\xc5\xbeitne. Meso teh plodov je rumeno meso sladkastega okusa.'